2019 гъэм и диспетчер нэхъыфI Къэбардэ Анфисэ
Къэбэрдей-Балъкъэрым МафIэсым пэщIэт-къегъэлакIуэ и къулыкъущIапIэм щекIуэкIащ зи IэщIагъэм нэхъ хуэIэижьыр къэзыгъэнаIуэ зэпеуэ, диспетчерхэм яхухэхауэ.
ЗэрытщIэщи, диспетчерым хъыбар къыIех, етх, Iуэхур зэфIэзыхыну зи къалэнхэр егъакIуэ насыпыншагъэ къыщыхъуа щIыпIэм. Зэпеуэм къыщыхуагъэувахэр зэригъэзэщIам къыпэкIуа баллхэмкIэ бжьыпэр иубыдащ Бахъсэн районым хыхьэ Зеикъуэ къуажэм и мафIэс часть №15-м и лэжьакIуэ Къэбардэ Анфисэ.
ЕтIуанэ увыпIэр къихьащ Дзэлыкъуэ районым и Каменномост къуажэм и мафIэс часть №17-м и диспетчер Гъэунэ Хъаджэт. Кременчуг-Константиновкэ и мафIэс часть 25-м и диспетчер Морозов Юрий ещанэщ.
БАХЪСЭН Азэмэт.
